./data/phi0474/phi013/phi0474.phi013.perseus-lat2.xml
M. Tullius Cicero
recognosce mecum tandem noctem illam superiorem; iam intelleges multo me vigilare acrius							ad salutem quam te ad perniciem rei publicae  dico te priore							nocte venisse inter falcarios — non agam obscure — in M Marci Laecae domum; convenisse eodem compluris eiusdem amentiae							scelerisque socios  num negare audes? quid taces?								convincam, si negas  video enim esse hic in							senatu quosdam qui tecum una fuerunt